Tribunalul de Arbitraj Sportiv (TAS) de la Lausanne a admis apelul depus de jucătoarea română de tenis Simona Halep şi i-a redus, marţi, la nouă luni suspendarea de patru ani dictată de Agenţia Internaţională pentru Integritatea Tenisului (ITIA).
La mai puțin de 24 de ore după anunțarea deciziei TAS, Simona Halep a luat o primă decizie majoră privind viitorul ei.
Astfel, conformm Digi24, Halep a decis să se întoarcă în țară de la Dubai, acolo unde a stat mai mereu în ultimele luni, pentru a-și continua antrenamentele.
"E o bucurie imensă care nu se poate exprima în cuvinte, Simona e foarte mulțumită de decizie, acum face o pregătire și mai intensă. Rămâne de văzut dacă va acționa în judecată ITIA, depinde, ne consultăm cu specialiștii și vedem ce spun.
Da, cel mai probabil se va întoarce în România la noapte. Mi-a transmis să vă felicit pe dumneavoastră, presa, că ați fost alături de ea", a declarat Stere Halep, pentru sursa citată.